Κααμπί Ελ-Γιαχρουτού

Ο Κααμπί Ελ Γιαχρουτού Μοχάμετ (Caabi El-Yachroutu Mohamed) είναι πολιτικός από τα νησιά Κομόρες. Υπηρέτησε σε διάφορα πολιτικά αξιώματα μεταξύ αυτών σε εκείνα του αρχηγού κράτους και του πρωθυπουργού. Υπηρέτησε επίσης στο αξίωμα του γραμματέα της Επιτροπής του Ινδικού Ωκεανού.

 Καριέρα 
Γεννήθηκε πιθανότατα το 1948 και έγινε πρωθυπουργός στις 29 Απριλίου του 1995. Διατηρήθηκε στο αξίωμα αυτό ως τις 27 Μαρτίου του 1996. Μετά το πραξικόπημα του μισθοφόρου Μπομπ Ντενάρ το 1995, το οποίο κατεστάλη από τις γαλλικές δυνάμεις, ανέλαβε υπηρεσιακός πρόεδρος από τις 5 Οκτωβρίου του 1995 ως τις 26 Ιανουαρίου του 1996. Τον Ιούλιο του 2004 ανέλαβε υπουργός Υγείας.Υπουργοί Υγείας αφρικανικών κρατών - αρχείο σε μορφή .pdf 

Ανέλαβε Αντιπρόεδρος τον Ιούνιο του 2002 και παρέμεινε μέχρι την παραίτησή του, στις 27 Φεβρουαρίου του 2006, προκειμένου να λάβει μέρος στις προεδρικές εκλογές για το αξίωμα του προέδρου της Ένωσης. Στον πρώτο γύρο των εκλογών , ο οποίος διενεργήθηκε στις 16 Απριλίου του 2006, ήρθε 4ος λαμβάνοντας ποσοστό 10,86% Elections in the Comoros, με αποτέλεσμα να αποκλειστεί από τον δεύτερο γύρο.

Αργότερα υποστήριξε τον πρόεδρο του Ανζουάν, Μοχάμετ Μπακάρ. Μερικές ημέρες μετά την εισβολή στο νησί, τον Μάρτιο του 2008, η οποία οδήγησε στην ανατροπή του Μπακάρ , ο Κααμπί συνελήφθη έχοντας δηλώσει πρόθυμος να παραδοθεί στον κομοριανό στρατό."Former VP, other Bacar’s allies arrested in Anjouan" , African Press Agency, 30-3-2008.

 Παραπομπές 

Κατηγορία:Πρόεδροι των Κομορών
Κατηγορία:Πρωθυπουργοί των Κομορών